AIŠKINAMASIS RAŠTAS

Dėl Molėtų rajono savivaldybės infrastruktūros plėtros organizatoriaus paskyrimo

1. **Parengto tarybos sprendimo projekto tikslai ir uždaviniai**

Sprendimo projektas parengtas vykdant Lietuvos Respublikos vietos savivaldos įstatymo, Lietuvos Respublikos savivaldybių infrastruktūros plėtros įstatymo nuostatas, kad savivaldybės tarybos kompetencija yra įsteigti ir (ar) paskirti viešąjį juridinį asmenį, organizuojantį ir Lietuvos Respublikos savivaldybių infrastruktūros plėtros įstatyme nustatytais atvejais įgyvendinantį savivaldybės infrastruktūros plėtrą, arba paskirti savivaldybės infrastruktūros plėtros organizatoriumi savivaldybės administraciją.

Pagal Lietuvos Respublikos savivaldybių infrastruktūros plėtros įstatyme apibrėžtas infrastruktūros plėtros organizatoriaus funkcijas, savivaldybės taryba įpareigoja infrastruktūros plėtros organizatorių parengti priemonių planą ir programos lėšų panaudojimo planą iki 2021-03-01.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Lietuvos Respublikos savivaldybių infrastruktūros plėtros įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės:

Pasinaudodamas savivaldybės tarybos suteiktais įgaliojimais ir Lietuvos Respublikos savivaldybių infrastruktūros plėtros įstatyme nustatytais atvejais, savivaldybės infrastruktūros plėtros organizatorius galės organizuoti ir įgyvendinti savivaldybės reikmes atitinkančią Molėtų rajono savivaldybės infrastruktūros plėtrą.

Neigiamų pasekmių nenumatoma.

**4. Priemonės sprendimui įgyvendinti**

Savivaldybės tarybos patvirtintas sprendimas suteiks teisę savivaldybės administracijai vykdyti savivaldybės infrastruktūros plėtros organizatoriaus funkcijas.

**5. Lėšų poreikis ir jų šaltiniai**

**S**prendimui įgyvendinti lėšų nereikia.

**6. Vykdytojai, įvykdymo terminai**

Sprendimo vykdytojas – savivaldybės infrastruktūros plėtros organizatorius. Įvykdymo terminai – iki 2021 m. kovo 1 d. parengti savivaldybės infrastruktūros plėtros priemonių planą ir savivaldybės infrastruktūros plėtros rėmimo programos lėšų panaudojimo planą ir pateikti juos tvirtinti savivaldybės tarybai.